**Mitsubishi Motors åpner ny motorfabrikk og utvider sitt forsknings- og designsenter i Kina**

Tokyo, 16 oktober, 2018. Mitsubishi Motors Corporation (MMC) annonserer to betydelige milepæler i utvidelsen av aktiviteten i Kina. Guangzhou Automobile Group (GAC) og Mitsubishi Motors har en joint venture avtale som går ut på lokal produksjon av bilmotorer. Snoren for bygging av et forsknings- og designsenter som skal åpne i 2020, er også klippet.

Den nye motorfabrikken har en standard årlig basiskapasitet på 200.000 enheter. Den skal produsere en 1,5 liters direkteinnsprøytet turboladet bensinmotor til SUVen Eclipse Cross. I tillegg skal det produseres en motor til i en lokal versjon av Outlander.

Lokal produksjon øker kosteffektiviteten og bidrar til å styrke posisjonen i verdens største bilmarked.
Mitsubishi Motors introduserer Eclipse Cross på det kinesiske markedet inneværende høst.

Joint venture avtalen innebærer også en avtale med Changsha by om en relokasjon og utvidelse av et forsknings- og designsenter (R&D) på 41 hektar, inkludert en ny testbane. Senteret forsterker partnernes teknologiske utvikling for å møte lokale markedsbehov i Kina i fremtiden.

# # #

**Om GAC Mitsubishi Motors (GMCC)**GMCC har base i Changsha, Hunan og er et joint venture selskap etablert i 2012 mellom Guangzhov Automobile Group (50% eierandel), Mitsubishi Motors (30% andel) og Mitsubishi Corporation (20%). GMMC har 4.100 ansatte og fungerer som en salgs- og distribusjonsplattform med over 300 utsalgssteder og servicepunkter for GAC og MMC-biler i Kina. Selskapet har en årlig produksjonskapasitet på over 270.000 enheter bestående av Mitsubishi Motors ASX og Outlander SUV, samt GAC sin Eupheme og Eupheme elbil

**Om MITSUBISHI MOTORS**

Mitsubishi Motors Corporation er en global bilprodusent med hovedkontor i Tokyo, Japan, som har et konkurransefortrinn med biltypene SUV, plug-in hybrid, elbil og pickup. Siden Mitsubishi-gruppen produserte sin første bil for over hundre år siden har vi demonstrert våre ambisjoner og innovasjoner gjennom nye bilgenre, og ved å være først ute med nyskapende teknologi. Dypt forankret i Mitsubishi Motors DNA appellerer vår merkevarestrategi til bilkjøpere som er villige til å utfordre eksisterende sannheter og omfavne endring. I samsvar med denne tankegangen introduserte Mitsubishi Motors den nye merkevarestrategien i 2017. Gjennom slagordet “Drive your Ambition”– en kombinasjon av personlig *drive* og fremoverlent holdning, uttrykkes en refleksjon over den konstante dialogen mellom merkevaren og dens kunder. Mitsubishi Motors forplikter seg til å investere i innovative og nye teknologier, attraktivt design og produktutvikling for å svare på etterspørselen etter spennende og autentiske nye biler til kunder over hele verden.

Kontakt:
Rune Gjerstad/ Administrerende Direktør – MMC Norge AS +47 2337 6100 / 924 02905 rune.gjerstad@mitsubishi-motors.no

Vegard Werner/ Produktsjef – MMC Norge AS +47 2337 6100 / 928 25259
vegard.werner@mitsubishi-motors.no